Kristian Thulesen Dahl (DF), 2004-10-26:
Det sidste behøver de da overhovedet ikke.
Man behøver da ikke at have sådan et slip.
Hvis man fra en sygehusindlæggelse ved, at det her menneske har behov for at komme på en bestemt institution eller få en bestemt hjælp et bestemt M009S05500649subh.fm Page 592
Thursday, November 11, 2004 4:03 PM
sted, bør det da være sådan, at den offentlige sektor er i stand til at kunne håndtere det og sørge for, at patienten kommer det rigtige sted hen med det samme, i stedet for at man regner med, at så er der lige 14 dage derhjemme først osv.
Med hensyn til det første, som spørgeren er inde på, nemlig hvad der kan give overskud, så er det slet ikke det, jeg er inde på.
For nogle år siden havde vi det problem – det har man forsøgt at løse, ved at kommunerne skal betale – at mange ældre efter endt behandling stadig væk lå på sygehuset.
Det kunne ikke betale sig for kommunen at tage dem hjem, for så skulle de lige pludselig selv f.eks. finde en plejehjemsplads til de pågældende.
Så er der endda nogle, der har forestillet sig, hvis nu kommunen, når behandlingen er endt, har en forpligtelse til at betale en udgift på sygehuset, at det så kunne medføre, at kommunen i højere grad tænker på, hvad denne her enkelte ældre har som behov, og tilbyder det, frem for at tænke i økonomisk kassestørrelse – altså hvor det i højere grad handler om den enkelte ældre, frem for at det handler om, at kommunen i givet fald kunne spare nogle penge ved at spytte regningen videre til amtet, som drev og endnu driver sygehuse.
Det er i forbindelse med sådan nogle størrelser, vi skal sikre, at vi i langt højere grad i den offentlige sektor får sat den enkelte patient eller bruger i højsædet.
Jeg er sådan set enig med indenrigs- og sundhedsministeren i, at vi skal prøve at kigge fremad.
Der kan jeg ikke undlade lige at bede indenrigs- og sundhedsministeren gøre en bemærkning til det, fru Margrethe Vestager foreslår.
Regeringen kunne indgå et forlig med et parti, der gerne ville være med til at lave forlig, og man havde forhandlet og var nået frem til enighed, og så kunne regeringen alligevel efterfølgende fuldstændig frit forhandle med alle mulige andre af Folketingets partier om hele indretningen og tankegangen i det.
Hvis regeringen gjorde det, som Det Radikale Venstre altså foreslår, så ville der være tale om en ganske, ganske ny parlamentarisk skik, man tog i brug.
Det er vel ikke noget, man har set nogen sinde før, altså ikke noget, jeg i hvert fald kan erindre.
Jeg har jo heller ikke været herinde mere end 10 år.
Det kan godt være, der er folk, som har været herinde længere, der kan erindre, at man har gjort sådan noget, men jeg tror det ikke.
Alene det, at regeringen – og i øvrigt med fuld opbakning fra Dansk Folkeparti – siger, at når lovforslagene bliver lagt frem, vil man lade sig inspirere, vil man lytte både til folk uden for huset og folk her i huset, er i virkeligheden en invitation og en fremstrakt hånd, som så jo ofte bliver afslået, men alligevel et initiativ, vi har taget i enighed for at vise imødekommenhed.
Men hvis man skulle bryde det op inden da, ville der være tale om, at man indførte en ganske ny parlamentarisk skik.
Jeg har heller ikke en årelang erfaring, så jeg skal passe på, at jeg ikke udtrykker mig lidt piccoloagtigt om temaet her, men så vidt jeg i hvert fald er oplært i parlamentarisk skik på Christiansborg, så kan jeg bekræfte hr. Kristian Thulesen Dahl i, at det ville være en helt ny skik, vi derved indførte.
Lad os nu ikke trampe mere rundt i det.
Jeg synes ikke, det tjener noget formål, men det er jo alligevel det, der får det til sådan at klinge en lille smule hult, at der ikke skulle være nogen åbenhed, at der ikke skulle være nogen kroge, at der ikke skulle være nogen invitationer.
Dem har vi sådan set sendt gang på gang, og jeg gør det gerne her igen.
Vi lytter for at lære, og det har vi dokumenteret i processen gennem hele foråret.
Det er også derfor, at denne aftale på lange strækninger er markant anderledes end det, vi lagde frem.
Det er også derfor, at De Samvirkende Invalideorganisationer faktisk har udtrykt sig ganske positivt
Thursday, November 11, 2004 4:03 PM om den aftale, vi har indgået, fordi vi justerede den ind i forhold til den dialog, vi bl.a. har haft med den organisation.
På samme måde er vi jo fuldstændig indstillet på, når vi nu sender vores forslag i høring den 1. december, at være i dialog med hele verden om regeringens forslag, som så fremlægges eventuelt i en justeret form den 26. januar 2005.
Hvis der er forhandlingsvilje og parathed til at være med, så er man på det tidspunkt hjertens velkommen.
Hvis man inden da vil gøre sine holdninger klar og markere sig positivt på delstrækninger, så vil det glæde mig overordentlig meget, for det vil jo så forøge sandsynligheden for, at den invitation, vi udsender efter nytår, honoreres på anden måde end de invitationer, vi tidligere har sendt af sted, nemlig ikke ved, at man afslår vores fremstrakte hånd, men ved, at man rent faktisk møder op og går i dialog.